बुलंदशहर। पुराने संबंधों व पीड़ित युवक के पिता से दोस्ती का वास्ता देकर एक व्यक्ति ने अपने पुत्र के साथ मिलकर पीड़ित युवक को प्रोपर्टी में साझेदार बनाने का झांसा दिया। साथ ही आरोपियों ने पीड़ित से लाखों रुपये की ठगी भी कर ली। पीड़ित ने जब रुपये वापस मांगे तो आरोपियों ने फर्जी दस्तावेज तैयार कर उसके खिलाफ नगर कोतवाली में रिपोर्ट दर्ज करा दी। वहीं, अब पीड़ित ने आरोपी प्रोपर्टी डीलर पिता व पुत्र के खिलाफ एफआईआर दर्ज कराई है। पुलिस दोनों ही मामलों की जांच में जुट गई है।